[{"text_idx": "#000001", "text": "Pajusi vallamajja kogunenud Po\u0303ltsamaa valla piirinaabrite esindajad vaagisid vo\u0303imalusi u\u0308hise suurvalla moodustamiseks. Kes neist liituma hakkavad, peaks selguma hiljemalt ma\u0308rtsi lo\u0303puks."}, {"text_idx": "#000002", "text": "Arutelu juhtinud konsultant Rivo Noorko\u0303iv lausus, et ka Po\u0303ltsamaa vallaga la\u0308bira\u0308a\u0308kijate hulgas on veel neid osapooli, kes pole kindlalt otsustanud, millise naabri vo\u0303i seltskonnaga nad lo\u0303puks liituda plaanivad. Samas ma\u0308rkis ta, et ma\u0308rtsi lo\u0303puks peaks selles osas pilt oluliselt selgem olema. Noorko\u0303ivu so\u0303nul on la\u0308bira\u0308a\u0308kijate hulgas neidki, kes va\u0308idavad, et nad enne haldusreformi la\u0308biviimisse ei usu, kui kogu selle protsessiga seonduv seadusandlus on parlamendis vastu vo\u0303etud. Samas to\u0303i konsultant na\u0308ite, kus u\u0308ks liitumisla\u0308bira\u0308a\u0308kimisi pidav seltskond on ennast selliselt n-o\u0308 auti ma\u0308nginud."}, {"text_idx": "#000004", "text": "Arutelul toodi va\u0308lja ka to\u0303sised probleemid, kus u\u0308he olulisemana nimetati korduvalt Po\u0303ltsamaa linna teede ja ta\u0308navate va\u0308ga viletsat seisukorda. Eriti toodi esile Po\u0303ltsamaa Suur sild. Pajusi vallavanem Reet Alev to\u0303des, et piirkond on elu ladusaks toimimiseks asutustega ku\u0308llaltki ha\u0308sti varustatud, olemas on koolid, lasteaiad, noorte- ja kultuurikeskused, spordisaalid. Pajusi vallavanema so\u0303nul kerkib suurvalla loomisel u\u0308les ku\u0308simus, mis saab nendest asutustest edasi."}, {"text_idx": "#000005", "text": "Ko\u0303o vallavolikogu liikme Kuldar Kipperi so\u0303nul on omavalitsustel va\u0308ga palju hooneid, millele on keeruline rakendust leida. Va\u0308lja o\u0308eldi ka mo\u0303te, et praegu annavad kohalikud omavalitsused pa\u0308ris palju to\u0308o\u0308d kohalikele elanikele ja u\u0308hinemise korral tekib ku\u0308simus, mis nendest inimestest saab. Ka Po\u0303ltsamaa vallavolikogu esimees Indrek Eensalu to\u0303des, et u\u0308heks suuremaks probleemiks on palju hooneid, palju maad ja va\u0308he inimesi. Puurmani vallavolikogu esimees Aare Ja\u0308rvik lausus, et ko\u0303ikides nendes omavalitsustes toimuvad spordi- ja kultuuriu\u0308ritused, millel on va\u0308lja kujunenud traditsioonid. Need aitavad ko\u0303iki liitumist plaanivate omavalitsuste elanikke omavahel siduda. Alguses tekib inimestel probleem teadvustamisega, millisesse omavalitsusse oma endisest va\u0308ikesest vallast satuti. Po\u0303ltsamaa vallavolikogu majanduskomisjoni esimehe Karro Ku\u0308lanurme so\u0303nul tema moodustuva suure omavalitsuse ees hirmu ei tunne. Pigem usub ta, et u\u0308hiselt suudetakse luua tugevamad ja paremini toimivad struktuurid, na\u0308iteks sotsiaalvaldkonnas. Po\u0303ltsamaa linnavalitsuse majandusno\u0303uniku Maimu Kelderi hinnangul tuleks u\u0308les leida ko\u0303ige tugevamad ku\u0308ljed igas praeguses omavalitsuses ja neid u\u0308hendomavalitsuses rakendada. Majandusno\u0303uniku kinnitusel tuleks maksimaalselt a\u0308ra kasutada olemasolev teedevo\u0303rk ja leida lahendus, kuidas need omavalitsused nii omavahel kui keskusega ko\u0303ige paremal moel u\u0308hendada. Po\u0303ltsamaa vallasekreta\u0308r Janne Veski sooviks juba selgust selles, kes moodustatava u\u0308hisvallaga ikkagi liituda plaanivad. Janne Veski oli seisukohal, et kui liituvatel omavalitsustel on piisavalt head tahet, siis on ko\u0303ik u\u0308hinemisega kaasnevad probleemid u\u0308letatavad ja lahendatavad. Po\u0303ltsamaa linnapea Jaan Aiaots lausus, et ko\u0303igis omavalitsustes on ku\u0308llalt ha\u0308sti va\u0308lja arendatud taristu, sealjuures pa\u0308ris korralik teedevo\u0303rk. Jaan Aiaotsa so\u0303nul on piirkonna omavalitsused teinud head koosto\u0308o\u0308d u\u0308histranspordi korraldamise osas ka Viljandi ja Ja\u0308rva maakonna omavalitsustega."}, {"text_idx": "#000007", "text": "Arutelu juhtinud konsultant Rivo Noorko\u0303iv lausus, et va\u0308ga oluline teema omavalitsuste liitumise puhul on maakondlik kuuluvus, mis on Po\u0303ltsamaa suurvalla ideest ra\u0308a\u0308kides ko\u0303ige teravamalt tunnetatav Kolga-Jaani valla puhul. Maakonna teema seostub konsultandi so\u0303nul tugevalt kogukondliku identiteediga. See teema pole to\u0303statunud mitte ainult seoses Po\u0303ltsamaa suurvalla ideega, vaid on esile to\u0303usnud ka mujal Eestis."}, {"text_idx": "#000009", "text": "Margus Mo\u0308ldri lausus, et praegu pole pa\u0308ris ta\u0308pselt teada, kas maakonnad u\u0308ldse alles ja\u0308a\u0308vad. Tema so\u0303nul vo\u0303iks u\u0308he variandina kaaluda maakondade asemel suuremate u\u0308ksuste loomist, mis vo\u0303iksid kanda regiooni nime. Puurmani vald vo\u0303iks kuuluda Eesti lo\u0303unaregiooni. Samas u\u0308tles ta, et ei tahaks na\u0308ha Puurmani valda Jo\u0303geva maakonna koosseisus. Imavere vallavolikogu esimees Eve Okas lausus, et suuremate regioonide moodustumise puhul ja\u0308a\u0308ks Imavere valla Ka\u0308sukonna ku\u0308la haigekassa halduspiire silmas pidades Jo\u0303hvi hallata, Imavere ku\u0308la Tartu hallata. Samas oli Imavere vallavolikogu juht positiivselt meelestatud Imavere valla vo\u0303imalikust kuulumisest Viljandi maakonna koosseisu."}, {"text_idx": "#000010", "text": "Eve Okas ja Jaan Aiaots ra\u0308a\u0308kisid sellest, et omavalitsustel praktiliselt puudub elamispind. Munitsipaalelamispinna loomine aitaks kohtadel seda probleemi lahendada. Imavere vallavolikogu esimehe so\u0303nul tuleksidki mo\u0303ned noored pered maale elama, aga neil pole kuhugi elama asuda, sest osta nad elamispinda ei jo\u0303ua ja vallal pole seda samuti pakkuda. Jaan Aiaotsa so\u0303nul on Po\u0303ltsamaa linnas nii korterite kui kinnistute hinnad ku\u0308llalt ko\u0303rged."}, {"text_idx": "#000012", "text": "Kolga-Jaani vallavanem Mihkel Kraav lausus, et varem on neile liitumisettepaneku teinud Viljandi vald, kuid selle lu\u0308kkasid nad tagasi. Nu\u0308u\u0308d va\u0308a\u0308riks aga ettepanek uuesti kaalumist. Kolga-Jaani valla Leie-poolse osa elanikud Po\u0303ltsamaa suunas ei vaata, samas eelistavad enm kui pooled Kolga-Jaani piirkonna elanikest liitumist Po\u0303ltsamaa vallaga. Kolga-Jaani vallavanem to\u0303des, et rahvaku\u0308sitluse tulemus so\u0303ltub va\u0308ga suurel ma\u0308a\u0308ral sellest, kuidas inimestele seda teemat lahti ra\u0308a\u0308gitakse. Seeto\u0303ttu peab ta va\u0308ga oluliseks, et valla juhtkonnal oleks haldusreformi teemal va\u0308ga selge so\u0303num edastada. Kindlasti on Kolga-Jaani rahvale otsuse langetamisel kaalukeeleks maakondlik kuuluvus, mis ei saa mingil juhul olla Jo\u0303gevamaa."}, {"text_idx": "#000024", "text": "Teostame erinevaid ehitusto\u0308id (korterite remont, viimistlusto\u0308o\u0308d, puusepato\u0308o\u0308d jms). Lisa info tel 5353 5003."}, {"text_idx": "#000027", "text": "Surmaja\u0308rgne koristus, ka muud eripuhastusto\u0308o\u0308d, mida ise ei soovi teha. Tel 5699 7492, helz.ee."}, {"text_idx": "#000028", "text": "Transport ja to\u0303steteenus, multilift. Tel 504 4968."}]